CELEX: 62010CA0004
Language: lt
Date: 2011-07-14 00:00:00
Title: Sujungtos bylos C-4/10 ir C-27/10: 2011 m. liepos 14 d. Teisingumo Teismo (pirmoji kolegija) sprendimas bylose ( Korkein hallinto-oikeus (Suomija) prašymas priimti prejudicinį sprendimą), inicijuotose Bureau National Interprofessionnel du Cognac (Reglamentas (EB) Nr. 110/2008 — Spiritinių gėrimų geografinės nuorodos — Taikymas laiko atžvilgiu — Prekių ženklas, kuriame yra geografinė nuoroda — Geografinei nuorodai galinčią pakenkti situaciją lemiantis naudojimas — Atsisakymas įregistruoti tokį prekių ženklą arba šio ženklo negaliojimas — Tiesioginis reglamento taikymas)

10.9.2011   
            
            
               LT
            
            
               Europos Sąjungos oficialusis leidinys
            
            
               C 269/8
            
         2011 m. liepos 14 d. Teisingumo Teismo (pirmoji kolegija) sprendimas bylose (Korkein hallinto-oikeus (Suomija) prašymas priimti prejudicinį sprendimą), inicijuotose Bureau National Interprofessionnel du Cognac
   
   (Sujungtos bylos C-4/10 ir C-27/10) (1)
   
   (Reglamentas (EB) Nr. 110/2008 - Spiritinių gėrimų geografinės nuorodos - Taikymas laiko atžvilgiu - Prekių ženklas, kuriame yra geografinė nuoroda - Geografinei nuorodai galinčią pakenkti situaciją lemiantis naudojimas - Atsisakymas įregistruoti tokį prekių ženklą arba šio ženklo negaliojimas - Tiesioginis reglamento taikymas)
   2011/C 269/13
   Proceso kalba: suomių
   
      Prašymą priimti prejudicinį sprendimą pateikęs teismas
   
   
      Korkein hallinto-oikeus
   
   
      Šalys pagrindinėje byloje
   
   
      Bylas inicijavusi šalis: Bureau National Interprofessionnel du Cognac
   
   
      Kita proceso dalyvė: Gust. Ranin Oy
   
   
      Dalykas
   
   Prašymas priimti prejudicinį sprendimą — Korkein hallinto-oikeus — 1988 m. gruodžio 21 d. Pirmosios Tarybos direktyvos valstybių narių įstatymams, susijusiems su prekių ženklais, suderinti (OL L 40, p. 1; 2004 m. specialusis leidimas lietuvių k., 17 sk., 1 t., p. 92) ir 2008 m. sausio 15 d. Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinančio Tarybos reglamentą (EEB) Nr. 1576/89 (OL L 39, p. 16) 16 ir 23 straipsnių išaiškinimas — Prekių ženklų santykis su saugomomis geografinėmis nuorodomis — Vaizdinio prekių ženklo, kuriame yra, be kita ko, geografinė nuoroda „Cognac“, įregistravimas spiritiniams gėrimams, neatitinkantiems šios geografinės nuorodos naudojimui numatytų sąlygų.
   
      Rezoliucinė dalis
   
   
               1.
            
            
               2008 m. sausio 15 d. Europos Parlamento ir Tarybos reglamentas (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantis Tarybos reglamentą (EEB) Nr. 1576/89 taikomas vertinant prekių ženklo, kuriame yra šiuo reglamentu saugoma geografinė nuoroda, registravimo teisėtumą, kai prekių ženklas buvo įregistruotas prieš įsigaliojant šiam reglamentui.
            
         
               2.
            
            
               Reglamento Nr. 110/2008 23 ir 16 straipsniai turi būti aiškinami taip, kad:
               
                           —
                        
                        
                           kompetentingos nacionalinės valdžios institucijos, remdamosi Reglamento Nr. 110/2008 23 straipsnio 1 dalimi, turi atsisakyti įregistruoti prekių ženklą, kuriame yra saugoma geografinė nuoroda ir kuriam netaikoma to paties straipsnio 2 dalyje numatyta išimtis laiko atžvilgiu, arba pripažinti registraciją negaliojančia, jei naudojant šį prekių ženklą susidarytų kuri nors iš šio reglamento 16 straipsnyje nurodytų situacijų,
                        
                     
                           —
                        
                        
                           tokia situacija, kaip nurodytoji antrajame prejudiciniame klausime, t. y. situacija, kai prekių ženklas, kuriame yra geografinė nuoroda arba šią nuorodą atitinkantis pavadinimas ir jos vertimas, įregistruojamas spiritiniams gėrimams, kurie neatitinka tos nuorodos reikalaujamų specifikacijų, yra viena iš situacijų, nurodytų Reglamento Nr. 110/2008 16 straipsnio a ir b punktuose, nepažeidžiant galimo kitų šiame 16 straipsnyje nustatytų taisyklių taikymo.
                        
                     
         
      (1)  OL C 63, 2010 3 13.